Rettens dom (Syvende Afdeling) af 8. juli 2020 –

Infineon Technologies mod Kommissionen

(Sag T-758/14 RENV)

»Konkurrence – karteller – markedet for smart card chips – afgørelse, hvorved der fastslås en overtrædelse af artikel 101 TEUF – udvekslinger af følsomme forretningsoplysninger – fuld prøvelsesret – beregning af bødens størrelse – udelukkende hensyntagen til deltagelsen for så vidt angår en del af et netværk af bilaterale kontakter mellem konkurrenter«

1. Konkurrence – bøder – størrelse – fastsættelse – Kommissionens skøn – domstolsprøvelse – Unionens retsinstansers fulde prøvelsesret – rækkevidde – bødenedsættelse (Art. 101 TEUF og 261 TEUF; Den Europæiske Unions charter om grundlæggende rettigheder, art. 47, stk. 1; Rådets forordning nr. 1/2003, art. 23, stk. 2, og art. 31) (jf. præmis 25-27, 147, 150 og 197)

2. Aftaler – samordnet praksis – begreb – koordinering og samarbejde uforenelig med hver virksomheds forpligtelse til selvstændigt at fastsætte sin markedsadfærd – udveksling af oplysninger mellem konkurrenter – konkurrencebegrænsende formål eller virkning (Art. 101, stk. 1, TEUF) (jf. præmis 51)

3. Konkurrence – administrativ procedure – kommissionsbeslutning, hvorved der fastslås en overtrædelse – bevisbyrden for en overtrædelse og dennes varighed påhviler Kommissionen – omfanget af bevisbyrden – bevis ført ved et vist antal indicier og sammenfaldende omstændigheder, som beviser forekomsten og varigheden af fortsat konkurrencebegrænsende adfærd – lovlighed (Art. 101 TEUF; Rådets forordning nr. 1/2003, art. 2) (jf. præmis 57-58 og 64)

4. Konkurrence – EU-regler – overtrædelser – ansvar – virksomheds ansvar for sine ansattes handlinger – ansat, der handler i strid med de givne instruktioner – ikke relevant (Art. 101 TEUF) (jf. præmis 102)

5. Konkurrence – bøder – størrelse – fastsættelse – fastsættelse af grundbeløbet – overtrædelsens grovhed – bedømmelseskriterier – overtrædelsens art – hensyntagen til alle virksomhedernes deltagelse i overtrædelsen – lovlighed (Art. 101 TEUF; Rådets forordning nr. 1/2003, art. 23, stk. 3; Kommissionens meddelelse 2006/C 210/02, punkt 23) (jf. præmis 151, 153 og 155)

6. Konkurrence – bøder – størrelse – fastsættelse – ligebehandlingsprincippet – rækkevidde – anvendelse af den samme multiplikationsfaktor for grovhed under hensyntagen til en virksomheds individuelle deltagelse ved indrømmelse af en bødenedsættelse – lovlighed (Art. 101 TEUF; Rådets forordning nr. 1/2003, art. 23, stk. 2 og 3; Kommissionens meddelelse 2006/C 210/02) (jf. præmis 160 og 162-164)

7. Konkurrence – bøder – størrelse – fastsættelse – tilpasning af grundbeløbet – formildende omstændigheder – virksomheds individuelle deltagelse i overtrædelsen – begrænset antal kontakter med konkurrencebegrænsende formål (Art. 101 TEUF; Rådets forordning nr. 1/2003, art. 23, stk. 2; Kommissionens meddelelse 2006/C 210/02, punkt 29) (jf. præmis 167-170, 174, 178, 191 og 192)

Angående

Søgsmål i henhold til artikel 263 TEUF med påstand om annullation af Kommissionens afgørelse C(2014) 6250 final af 3. september 2014 om en procedure i henhold til artikel 101 TEUF og EØS-aftalens artikel 53 (sag AT. 39574 – Smart Card Chips) og subsidiært om nedsættelse af den bøde, der er pålagt sagsøgeren.

Konklusion

1) Størrelsen af den bøde, der blev pålagt Infineon Technologies ved artikel 2, stk. 1, litra a), i Kommissionens afgørelse C(2014) 6250 final af 3. september 2014 om en procedure i henhold til artikel 101 TEUF og EØS-aftalens artikel 53 (sag AT.39574 – Smart Card Chips), fastsættes til 76871600 EUR.